钦定古今图书集成/明伦汇编/官常典/第394卷 > 高铢
## 钦定古今图书集成/明伦汇编/官常典/第394卷 > 高铢

按《唐书高𬬩传》：“𬬩弟铢，字权仲，既擢第，署太原张弘
靖幕府，入迁监察御史。太和时，擢累给事中。文宗得
李训，骤拜侍讲学士，铢率谏官伏阁，言训素行憸邪，
不可任，必乱天下。帝遣使者谕曰：‘朕留训时时讲绎，
前命不可改’。当是时，已旱而水，彗变未息，郑注权震
赫，人情危骇。既铢等弗见省，群臣失色。明年，训当国”，
出铢为浙东观察使，历义成节度使。大中初，迁礼部
尚书，判户部，徙太常卿。尝罚《礼》生，博士李悫见曰：“故
事，礼院不关白太常，故卿莅职，博士不参集，不宜罚
小史，隳旧典。”铢叹曰：“吾老不能退，乃为小儿所辱！”卒。